31989R0226
L 029/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 226/89 НА КОМИСИЯТА
от 26 януари 1989 година
относно процедурата за определяне на съдържанието на месо в продукти от кодове по КН 1602 49 11, 1602 49 13, 1602 49 15, 1602 49 19, 1602 49 30 и 1602 49 50
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), последно изменен с Регламент (ЕИО) № 28/89 (2), и по-специално член 9 от него,
като има предвид, че с оглед осигуряването на еднакво прилагане на Комбинираната номенклатура е необходимо да бъдат приети мерки за класирането на обработено или консервирано месо или карантии от домашни свине, съдържащи месо или карантии от всякакви видове, включително сланината и мазнините от всякакъв вид или произход;
като има предвид, че в съответствие с разпоредбите на кодове по КН 1602 49 11, 1602 49 13, 1602 49 15, 1602 49 19, 1602 49 30 и 1602 49 50 обработено или консервирано месо или карантии от домашни свине, съдържащо месо или карантии от всякакви видове, включително сланина и мазнини от всякакъв вид или произход, се класират според тегловното съдържание на тези съставки;
като има предвид, че е необходимо да се дефинира процедура за определяне на тегловното съдържание на месо или карантии от всякакви видове, включително сланина и мазнини от всякакъв вид или произход; както и това, че практиката показва, че процедурата, изложена в приложението, предлага най-сигурни гаранции;
като има предвид, че влизането в сила на настоящия регламент налага отмяната на Регламент (ЕИО) № 3530/83 на Комисията от 12 декември 1983 г. относно процедурата за определяне на съдържанието на месо в продукти от подпозиции 16.02 В III с) 2 аа), bb) и сс) от Общата митническа тарифа (3);
като има предвид, че мерките, предвидени в настоящия регламент, са в съответствие със становището на Комитета по номенклатурата,
ПРИЕ НАСТОЯЩИЯ РЕГЛАМЕНТ:
Член 1
Тегловното съдържание на месо или карантии от всякакви видове, включително сланина и мазнини от всякакъв вид или произход, в обработено или консервирано месо или карантии от кодове по КН 1602 49 11, 1602 49 13, 1602 49 15, 1602 49 19, 1602 49 30 и 1602 49 50 се определя в съответствие с процедурата, описана в приложението.
Член 2
Регламент (ЕИО) № 3530/83 се отменя.
Член 3
Настоящият регламент влиза в сила на двадесет и първия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 януари 1989 година.